stanford-oval/wikipedia huggingface dataset:
עלעול חול
תנאים המגדילים את הסיכוי להיווצרות עלעול חול

מישורים מדבריים ושוממים או אספלט: האוויר באזורים מישוריים נוטה להיות חם באופן קבוע. הימצאות כמויות גדולות של אבק או חול מאפשרים לחלקיקים להיתפס במערבולת, מה שהופך את התופעה לבולטת יותר לעין, אך תנאים אלה אינם הכרחיים להיווצרות המערבולת.
שמים בהירים או מעוננים קלות: פני השטח צריכים לספוג כמויות משמעותיות של אנרגיית שמש כדי לחמם את האוויר ליד פני השטח וליצור תנאים שיגרמו לתופעה.
רוח קלה או העדר רוח וטמפרטורה אטמוספירית קרירה: הגורם הבסיסי לקיימות של התופעה הוא ההבדל הקיצוני בטמפרטורה בין האוויר הקרוב לפני השטח לאוויר באטמוספירה. מזג אוויר סוער יערער את אפקט הסיבוב של המערבולת.
ראו גם

נד מים
סנקט פטרבורג רבתי

| --- | --- |

 מדינה:  רוסיה רוסיה
 שטח:  11,600 קמ"ר
 אוכלוסייה:  ‏
  ‑ במטרופולין:  6,500,000 (1 בינואר 2024)
 קואורדינטות:  59°56′00″N 30°19′00″E﻿ / ﻿59.933333333333°N 30.316666666667°E﻿ / 59.933333333333; 30.316666666667 
 אזור זמן:  UTC+3
 he
סנקט פטרבורג רבתי הוא המטרופולין העירוני, שנוצר סביב סנקט פטרבורג וכולל את כל שטחה של העיר הפדרלית סנקט פטרבורג וחלק משטחו של מחוז לנינגרד. האגלומרט משתרע על כ-50 ק"מ ממרכז העיר סנקט פטרבורג.
נכון ל-2015, אוכלוסיית האלוגמרט מנתה כ-5.9 מיליון תושבים באוכלוסייה העירונית (כולל סנקט פטרבורג, וסבולוז'סק, רוב גטצ'ינה, רוב לומונוסוב, חלק מקירובסק, חלק ממחוזות העיר טוסנו במחוז לנינגרד, כמו גם שטחי המחוז העירוני סוסנובי בור), שטח של כ-11.6 אלף קמ"ר.
זהו האגלומרט הרוסי השני בגודלו אחרי מטרופולין מוסקבה. קישורי תעבורה ניתנים בעיקר באמצעות רכבות חשמליות פרבריות, אוטובוסים ונתיבי רכב קבועים מסחריים. האלומרט ממשיך להתפתח באופן פעיל, הקמת דרך הטבעת שימשה תמריץ משמעותי. בשנת 2006 הונחה אבן הפינה ליסודה של העיר החדשה קודרובו. פיתוח נוסף יתרחש על פי התוכנית הממשלתית הפדרלית להקמת ערי לוויין.
מבנה

ניתן להבחין באופן תנאי בין המרכיבים הבאים:
ליבה
החגורה הראשונה של ישובי הלוויין
החגורה השנייה של יישובי הלוויין
ליבת האגלומרט הוא אזור התפתחות מגורים מתמשך של העיר סנט פטרבורג, הכולל 13 מתוך 18 רובעי העיר.
ראו גם

מטרופולין מוסקבה
הערות שוליים

1 2  Солодилов В. В. (2005). "Транспортно-коммуникационная основа согласованного развития Москвы и Санкт-Петербурга" (PDF). Развитие городских агломераций в зоне транспортного коридора Москва – Санкт-Петербург. Фонд «Центр стратегический разработок „Северо-запад“». אורכב מ-המקור (PDF) ב-2011-08-21. נבדק ב-16 בספטמבר 2008. {{cite web}}:  (עזרה)
|  סנקט פטרבורג |
| --- | --- | --- |
| תולדות סנקט פטרבורג | היסטוריה של סנקט פטרבורג • הדומה העירונית • יום ראשון העקוב מדם (1905) • הסובייט של פטרבורג • סובייט פטרוגרד • המצור על לנינגרד |  |
| ממשל ופוליטיקה | מושל סנקט פטרבורג (בחירות: 1991 1996 • 2000 • 2003 • 2014 • 2019 • 2024) • האספה המחוקקת של סנקט פטרבורג (בחירות: 1994 • 1998 • 2002 • 2007 • 2011 • 2016 • 2021 • 2026) • ממשלת סנקט פטרבורג |  |
| סנקט פטרבורג רבתי, שכונות ונפות העיר | האדמירליות • האי וסילי • ויבורג • קלינין • קירוב • קולפינו • המשמר האדום • קראסנוסלסקי • קרונשטאדט • הנופש • מוסקבה • נבסקי • פטרוגרד • ארמונות פיוטר הגדול • פרימורסקי • פושקין • פרונזה • המרכזי |  |
| ארמונות ואתרים חשובים בעיר | ארמון החורף • ארמיטאז' • המרכז ההיסטורי • פטרהוף (מוזיאון פטרהוף עם הארמון הגדול בפטרהוף ומתחם הארמונות והגנים בפטרהוף) • המוזיאון הרוסי • מבצר פטרופבלובסקיה • ארמון יקטרינה • ארמון אלכסנדר • כיכר הארמון • ארמון מרינסקי • ארמון קונסטנטין • טירת מיכאילובסקי • ארמון טבריצ'סקי • הספרייה הלאומית הרוסית • גן הקיץ • שדרת נבסקי • בניין האדמירליות • מצפה הכוכבים פולקובו • עמוד אלכסנדר • ללנינגרד, העיר הגיבורה • הבניינים הגבוהים בסנקט פטרבורג • ספריית האקדמיה הרוסית למדעים |  |
| מבני דת | קתדרלת קאזאן • קתדרלת איסק הקדוש • קתדרלת פטרופבלובסקיה • מנזר אלכסנדר נבסקי • כנסיית הגואל שעל הדם • בית הכנסת הכוראלי הגדול • מסגד סנקט פטרבורג • כנסיית צ'סמה |  |
| השכלה ותרבות | האוניברסיטה הממלכתית • התזמורת הפילהרמונית • תיאטרון מריאינסקי |  |
| כלכלה | פורום סנקט פטרבורג הבינלאומי לכלכלה • הבורסה ההיסטורית • בורסת סנקט פטרבורג (1991) • בורסת סנקט פטרבורג (1997) • מפעל קירוב |  |
| תחבורה | כביש הטבעת של סנקט פטרבורג • המטרו של סנקט פטרבורג • הרכבת הקלה • נמל סנקט פטרבורג • נמל התעופה הבינלאומי פולקובו • תחנת האוטובוסים • ספסאן |  |
| ספורט | זניט סנקט פטרבורג • זניט (כדורסל) • סק"א סנקט פטרבורג • אצטדיון קירוב • אצטדיון קרסטובסקי • מונדיאל 2018 • אליפות העולם בהוקי קרח 2016 • St. Petersburg Open |  |
| אחר | משטרת סנקט פטרבורג • פרש הנחושת • נייבה • תעלת גריבוידוב • בית הקברות פיסקריובסקויה לזכר הנופלים • מרכז לאחטה |  |
פוז דו איגואסו

פוז דו איגואסו (בפורטוגזית: Foz do Iguaçu - הגייה מדויקת בפורטוגזית: "פוֹס דוּ איגואסו") היא העיר השישית בגודלה במדינת פרנה הברזילאית והשתים-עשרה בגודלה באזורה הדרומי של ברזיל, ובה אוכלוסייה של 270,000 תושבים. היא ממוקמת כ-500 ק"מ ממערב לקוריטיבה, עיר הבירה של פרנה.
כלכלה

העיר היא אחת המתוירות ביותר בברזיל. רוב התיירים שבה הם ברזילאים או ארגנטינאים, אולם גם תיירים אמריקנים, גרמנים, צרפתים וסינים פוקדים את המקום. תיירים ישראלים אינם נעדרים גם כן. בעיר כ-100 מלונות ואתרי אירוח. בין האטרקציות העיקריות בעיר:
מפלי איגואסו - מפלים מרהיבים ביופיים ובגודלם, חלקם מצויים בצד הברזילאי וחלקם (בהם המפל הגבוה ביותר ""Garganta do Diabo") בצד הארגנטינאי.
הפארק הלאומי איגואסו (Parque Nacional do Iguaçu) - אף הוא שוכן הן בברזיל ובארגנטינה, משתרע בסביבת המפלים.
סכר איטייפו, הנחשב למפעל ההנדסי השאפתני ביותר שבוצע באמריקה הדרומית מאז ומעולם. הסכר מספק כ-20% מתצרוכת החשמל של ברזיל ומועסקים בו (ישירות ובעקיפין) 5,000 איש.
משולש הגבולות (Tríplice Fronteira), הממוקם במקום שבו נפגשים גבולותיהן של ברזיל, ארגנטינה ופרגוואי.
מסגד עומר אבן אל-ח'טאב, המסגד הגדול ביותר מחוץ למזרח התיכון.
פארק הציפורים, ובו מגוון עשיר של ציפורי בר, וכן גן החיות של העיר - "Bosque Guarani".
רבים מתושבי העיר עובדים בעיר הסמוכה, סיודד דל אסטה (Ciudad del Este) שבפרגוואי. כל הסחר בין ברזיל ופרגוואי נעשה על גבי גשר הידידות (הקרוי Ponte da Amizade). ישנו גשר נוסף, "גשר האחווה" (Ponte da Fraternidade או Ponte Tancredo Neves), המחבר את פוז דה איגואסו עם שכנתה הארגנטינאית, פוארטו איגואסו, אולם חשיבותו של גשר זה נופלת מזו של הראשון. בשנים האחרונות סובל גשר הידידות מבעיות רבות כגון עומסי תנועה וחסימות.
פרט להפקת החשמל, בעיר תעשיות מעטות, בעיקר תעשיות טקסטיל בסיסי. בשל קשרה ההדוק עם תיירות, עלול כל משבר לפגוע אנושות בכלכלתה.
פארק הציפורים

בפארק הציפורים (בפורטוגזית: Parque das Aves) יש צמחייה טרופית, נחלים ומפלי מים. במקום שוכנות ציפורים ממגוון סוגים ומספר קטן של מיני זוחלים ומכרסמים. האטרקציות המרכזיות בפארק הן כלובי הענק עם הציפורים, אשר אליהן נכנסים המבקרים בפארק. יש כלובי ענק עם מינים רבים של טוקנים, פרפרים, יונקי דבש ותוכי ארה ענקיים וצווחנים.
גלריה

מפלי איגואסו, פוז דו איגואסו, ברזיל
סכר איטייפו, בפוז דו איגואסו, ברזיל
פארק הציפורים, בפוז דו איגואסו, ברזיל
מפת פארק הציפורים
סנקט פטרבורג (ערוץ)

| --- | --- |

 פרטי הערוץ
 מדינה:  רוסיה 
 תאריך השקה:  10 באוקטובר 2010 
 בעלות:  מינהל העיר סנקט פטרבורג
 שפה:  רוסית
 משרד ראשי:  סנקט פטרבורג 
 http://topspb.tv
 
ערוץ הטלוויזיה "סנקט פטרבורג" (ברוסית: Телеканал «Санкт-Петербург») הוא ערוץ טלוויזיה בעיר סנקט פטרבורג, המשודר מסביב לשעון דרך רשתות הכבלים בסנקט פטרבורג ובמחוז לנינגרד והוא נמצא בבעלות העירייה.
היסטוריה

הקמת הערוץ הוכרזה בסתיו 2009, אז הודיע בעל חברת הטלוויזיה "פטרבורג" על הרפורמה ב"ערוץ החמישי", כתוצאה ממנה פוטרו כ-15% מהעובדים ומספר הידיעות החדשותיות הצטמצם בחדות. תחילה תוכנן שפרויקט זה ימומן על ידי חברת NMG. עם זאת, בהמשך התברר כי הערוץ החדש ייווצר בתמיכה כספית של ממשלת העיר. למנכ"ל מונה יו"ר לשעבר של ועדת הדפוס של עיריית סנקט פטרבורג, יורי זינצ'וק. הבעלים הרשמי של הערוץ הוא חברת המניות המשולבת "הסוכנות העירונית לשידורי טלוויזיה ורדיו" (ОАО «Городское агентство по телевидению и радиовещанию»).
התוכניות הראשונות של הערוץ שודרו ב-10 באוקטובר 2010. להכנת השקת הערוץ נדרשו 38 יום בלבד.
אתר הערוץ https://topspb.tv/ הושק ב-27 במאי 2011 ודרכו מתאפשרים גם שידורים חיים.
בהחלטת ועדת המכרז הפדרלית לשידורי טלוויזיה ורדיו מיום 15 בפברואר 2017, ערוץ הטלוויזיה נבחר בתור הטלוויזיה האזורית המחייבת לציבור ("כפתור 21") של סנקט פטרבורג. המשמעות היא שהערוץ נקלט בכל מקלט טלוויזיה בעיר ובפרבריה. מאז 1 בפברואר 2018, הערוץ עבר לתבנית שידור 16:9.
אזור שידור

ערוץ הטלוויזיה משדר ברשתות של מרבית מפעילי הכבלים בסנקט פטרבורג ובמחוז לנינגרד והוא נכלל גם בחבילה העיקרית של ערוצי הלוויין Tricolor ו-NTV Plus. בסוף 2015 קהל הערוץ היה 11 מיליון מנויים. נכון למרץ 2017 - 14 מיליון.
לערוץ קהל צופים נרחב בעיר. בעונת 2014/2015 בליגת העל הרוסית בכדורגל הערוץ שידר את משחקי זניט סנקט פטרבורג (משחקי הבית שודרו בשידור חי בעוד משחקי החוץ שודרו באיחור). את זכויות השידור הערוץ רכש מידי חברת Liga TV (רוסית: «Лига-ТВ»), חברת הבת של הפרמייר ליג הרוסי בכדורגל. עלות ההשקעה עמדה על 80 מיליון רובל. בעונת 2019/2020 משחקי מועדון הכדורגל זניט שודרו בערוץ באיחור מסוים, זכויות השידור נרכשו מידי ערוץ הטלוויזיה Match TV‏ (Матч ТВ). בנוסף, הערוץ משדר גם את משחקיה של דינמו סנקט פטרבורג.
מנהלים

מנכ"לים
יורי זינצ'וק (מספטמבר 2010 עד דצמבר 2011)
אנדריי מוקרוב (דצמבר 2011 - יולי 2012)
סרגיי בויארסקי (יולי 2012 - ספטמבר 2016)
בוריס פטרוב (מאז אוקטובר 2016)
הערות שוליים

↑  "«Пятый канал» увольняет 15 % сотрудников" (ברוסית). Фонтанка.ру. אורכב מ-המקור ב-2012-07-14. נבדק ב-2011-02-20.
↑  "Переформатирование по-московски" (ברוסית). Эксперт.ру. אורכב מ-המקור ב-2012-07-14. נבדק ב-2011-02-20.
↑  "Смольный запустил неполноценный кабельный телеканал «Санкт-Петербург»" (ברוסית). КАРПОВКА. אורכב מ-המקור ב-2012-07-14. נבדק ב-2011-02-20.
↑  "В Петербурге появится новый телеканал" (ברוסית). Комсомольская правда. אורכב מ-המקור ב-2012-07-14. נבדק ב-2011-02-20.
↑  "Федеральная конкурсная комиссия по телерадиовещанию выбрала обязательные общедоступные телеканалы в регионах Южного и Северо-Западного федеральных округов".
↑  "Телеканал «Санкт-Петербург» перешёл на новый формат вещания".
↑  "телеканал Санкт-Петербург пять лет". www.spbdnevnik.ru. אורכב מ-המקור ב-2016-09-16. נבדק ב-2016-09-04.
↑  "Матчи «Зенита» на канале «Санкт-Петербург» будут комментировать столичные журналисты". Fontanka.ru.
פארפל

| --- | --- |
פארפלעך – אטריות
פארפלעך – אטריות
 
 מאכלים
 סוג:  פסטה 
 מוצא:  מזרח אירופה
 מרכיבים עיקריים:  אטריות בצק
 ברכתו:  מזונות
 
פֿאַרפֿל (בריבוי: פֿאַרפֿלעך, פרפלך; מיידיש, דרך גרמנית תיכונה גבוהה: Varveln – אטריות) הוא מאכל של פתיתים קטנים, הנפוץ בעיקר במטבח היהודי האשכנזי-מזרח-אירופי. הוא מורכב מבצק אטריות ביצים חתוך או מגורר, ומוגש בתוך מרק או כמנה צדדית, כקוגל, או כמנת פילאף. בקרב החסידים נהוג להגיש את המנה בליל שבת ובחגים. מנהג שיש המייחסים אותו לבעל שם טוב, מייסד תנועת החסידות.
השימוש הידוע הראשון בשם פארפל הוא משנת 1892. על דרך ההלצה, נהוג לומר ששם המאכל ניתן לו משום שפירוש המילה "פארפל" ביידיש דומה למילה "אבוד" ("פארפאלן"). כלומר, מה שהיה עד כה היה, ויש להביט לעתיד. על אף השמות הדומים, הפארפל אינו קשור לפסטה בצורת פרפרים, הקרויה גם כן "פארפל" (farfalla – פרפר).
במהלך חג הפסח, מחליף ה"מצה-פארפל" (חתיכות מצה קטנות) את גרסת אטריות הביצים, שאינה כשרה לפסח.
הערות שוליים

↑
פארפל במילון ובסטר (באנגלית)
ערך זה הוא קצרמרבנושא מזון. אתם מוזמנים לתרום לוויקיפדיה ו.
סרטן פי-הטבעת

ערך זה עוסק במחלה. אם התכוונתם ללהקה, ראו .
| --- | --- |

איור המציג את השלב הראשון של הסרטן בפי-הטבעת
 תחום:  אונקולוגיה 
 קישורים ומאגרי מידע
 DiseasesDB:  31467
 MeSH:  D001005
 OMIM:  114480
 סיווגים
 ICD-10:  C21
 ICD-11:  2C00 
 
סרטן פי-הטבעת הוא סרטן המתרחש בפתח המרוחק של המעיים. תסמיניו החיצוניים המרכזיים הם דימום מפי-הטבעת והופעת גוש בקרבתו. גורמי הסיכון המרכזיים הם נגיף הפפילומה האנושי (HPV), איידס (תסמונת הכשל החיסוני הנרכש, נגיף ה-HIV), יחסי-מין אנאליים ועישון. קיימים מספר סוגים של הסרטן, כאשר הנפוץ ביותר הוא קרצינומת תאי קשקש.
אבחנה שלו נעשית בתחילה באמצעות מישוש, ומאומתת בהמשך באמצעות דגימת רקמה (ביופסיה). מניעה יעילה נעשית במקרים רבים באמצעות חיסון נגד נגיף ה-HPV. הטיפולים היעילים הסטנדרטיים כוללים הקרנות, כימותרפיה וניתוחים.
הסרטן מופיע לרוב אחרי גיל 45, והוא נפוץ אצל נשים יותר מאשר אצל גברים.
תסמינים וסימנים

תסמינים של סרטן פי-הטבעת עלולים לכלול כאב או לחץ בפי-הטבעת או בחלחולת (רקטום), שינוי בהרגלי פעילות המעיים, נפיחות באזור פי-הטבעות, דימום חלחולתי (רקטלי), גירוד או הופעת מוגלה. עשוי גם להופיע דימום קשה.
גורמי סיכון

נגיף הפפילומה האנושי (HPV): בחינה רקמות גידול של קרצינומת תאי קשקש (SCC) במטופלים בדנמרק ובשוודיה הראתה שסוגי HPV, שידועים כמעלים את הסיכון לסרטן צוואר-הרחם, מעלים את הסיכון לסרטן פי-הטבעת גם כן. במחקר אחר עלה, כי סוגים מעלי סיכון של HPV, ובפרט HPV-16, אותרו ב-84% מדגימות סרטן פי-הטבעת שנלקחו. בהתבסס על המחקרים שנערכו בדנמרק ובשוודיה, החוקר פארקין העריך ש-90% ממקרי סרטן פי-הטבעת ניתנים לייחוס לנגיף הפפילומה האנושי.
פעילות מינית: הואיל וקיום יחסי מין עם מספר רב של בני-זוג וקיום יחסי מין אנאליים מעלים באופן משמעותי את הסיכון לחשיפה לנגיף הפפילומה האנושי, גדלה בהתאם הסבירות לפתח סרטן פי-הטבעת, הן לגברים והן לנשים.
עישון: מעשנים פעילים בעלי סיכון גבוה מספר מונים לפתח סרטן פי-הטבעת, בהשוואה לאנשים שאינם מעשנים. האפידמיולוגית ד"ר ג'אנט דאלינג וצוותה מצאו כי לעישון חלק מרכזי בהתפתחות סרטן פי-הטבעת, שאינו תלוי בגורמי סיכון התנהגותיים אחרים, דוגמת פעילות מינית. למעלה ממחצית ממטופלי סרטן פי-הטבעת שהשתתפו במחקר היו מעשנים פעילים בעת מתן האבחנה, בהשוואה לשיעור עישון של כ-23% במבחני הביקורת. "עישון פעיל הוא מקדם מאוד מרכזי של המחלה", אמרה ד"ר דאלינג. היא הוסיפה כי "הסיכון גדל פי ארבעה אצל מעשן פעיל, לא משנה אם הוא גבר או אישה". כמו כן היא הסבירה כי אופן פעולת המנגנון הקושר את העישון לסרטן פי-הטבעת אינו ידוע, אולם חוקרים חושדים כי עישון מתערב בתהליך הנקרא אַפּוֹפְּטוֹזָה, או תכנון מוות תאי, שמסייע לגוף להיפטר מתאים חריגים, שיכולים להפוך סרטניים. אפשרות נוספת היא שעישון מדכא את מערכת החיסון, מה שעלול לקטין את היכולת של הגוף לסלק זיהום מתמשך או תאים לא תקינים.
דיכוי חיסוני, שלעיתים קרובות מקושר להידבקות בנגיף ה-HIV.
נגעים שפירים אנאליים.
היסטוריה תחלואתית של סרטן צוואר הרחם, סרטן הנרתיק או סרטן הפות.
קלואקגניות: קלואקגניות סרטנית היא גידול נדיר באזור האנורקטלי, שמקורה בשריד מתמשך בקרום הקלואקאלי של העובר. הגידול מקושר ל-2-3% מהקרצינומות האנורקטליות, והוא נפוץ יותר מפי שניים אצל נשים.
פתולוגיה

מרבית מקרי סרטן פי-הטבעת הם מסוג קרצינומת תאי קשקש, שמתרחש בקרבת המפגש שבין תאי האפיתל הקשקשיים ותאי האפיתל העמודיים. הם עשויים להיות קרטיניים (בזאלואידים) או לא קרטיניים (קלואקוגנים). סוגים נוספים של סרטן פי-הטבעת עשויים להיות אדנוצרקינומה, לימפומה, סרקומה או מלנומה.
שלב 1 של סרטן פי-הטבעת
שלב 2 של סרטן פי-הטבעת
שלב 3 של סרטן פי-הטבעת
שלב 4 של סרטן פי-הטבעת
מניעה

כאמור, במקרים רבים, ונראה שאף במרבית המקרים, סרטן פי-הטבעת נובע מהידבקות בנגיף ה-HPV. הואיל וחיסון לנגיף לפני החשיפה אליו מונע הידבקות למספר זנים שלו, והואיל ונראה במחקרים שיש ביכולתו של החיסון להקטין את הסיכון להתפתחות נגעים טרום-סרטניים, מדענים מניחים שיש בכוחו של חיסון ה-HPV להפחית את שיעור מקרי סרטן פי-הטבעת.
בשנת 2010 החיסון אושר בארצות הברית כטיפול מנע לסרטן פי-הטבעת ולנגעים טרום-סרטניים בנשים ובגברים בגילאי 9 עד 26. עוד קודם לאישור זה, נעשה שימוש בחיסון כדי לסייע במניעת סרטן הרחם, סרטן הפות, סרטן הנרתיק ונגעים סרטניים שקשורים לכך, שנגרמים בעקבות HPV מסוגים 6, 11, 16 ו-18 אצל נשים.
הקרנה

בדיקת פאפ של פי-הטבעת, שדומה לבדיקת פאפ למשטח צוואר הרחם, נלמדה כיעילה לגילוי מוקדם של סרטן פי-הטבעת אצל נבדקים בעלי סיכון גבוה. בשנת 2011, מרפאת HIV הוציאה לפועל תוכנית להגברת הנגישות לבדיקת סרטן פי-הטבעת אצל גברים נשאי HIV. במסגרת זאת, אחיות המרפאה מבצעות בדיקת פאפ, וגברים שמראים תוצאות מקבלים הערכה נוספת באמצעות אנוסקופיה ברזולוציה גבוהה. התוכנית סייעה בזיהוי גידולים טרום-סרטניים רבים, באופן שאיפשר את הסרתם הבטוחה.
טיפול > טיפול מקומי

מחלה מקומית (CIS) ומצב מקדים, קרי סרטן נאופלאזיה תוך-אפיתלית, יכולים להיכרת בהתערבות מזערית, למשל באמצעות הקרשה בקרינה תת-אדומה (infrared Photocoagulation).
בעבר, סרטן פי-הטבעת טופל באמצעות ניתוח, כאשר בשלבים מוקדמים הוא לרוב הוביל לריפוי מלא. הקושי בניתוח היה הצורך להסיר את הסוגרים האנאליים הפנימי והחיצוני, שהוביל לבריחת צואה ושתן. בשל כך מטופלים רבים עם סרטן פי-הטבעת נדרשו להתקנת קולוסטומיות (אנ').
טיפול מדד-הזהב הנוכחי הוא כימותרפיה והקרנות כדי להקטין את הצורך בניתוח מגביל. גישת "מודליות משולבת" זו הובילה לעלייה שימור סוגרי פי-הטבעת, ולפיכך שיפרה את איכות החיים של המטופלים בתום הטיפול. שיעור ההישרדות והריפוי הם טובים מאוד, ומטופלים רבים נותרים אפוא עם סוגרי פי-טבעת מתפקדים כהלכה, אולם לחלקם הקטן עדיין ישנה בריחת צואה. ביופסיות לתיעוד נסיגת המחלה אחרי הכימותרפיה וההקרנות כבר אינן מומלצות כבעבר. הכימותרפיה הנוכחית מורכבת מפעפוע מתמשך של 5-FU לאורך ארבעה ימים, יחד עם בולוס מיטומיצין שניתן במקביל להקרנות. 5-FU וציספלטין מומלצים לגרורות של סרטן פי-הטבעת.
טיפול > מחלה גרורתית או חוזרת

10-20% מקרב המטופלים הסובלים מסרטן פי-הטבעת יפתחו גרורות סרטניות מרוחקות לאחר הטיפול. סרטן פי-הטבעת גרורתי או חוזר הוא קשה לטיפול, ודורש לרוב כימותרפיה. נעשה שימוש גם בהקרנות כדי להקל על הופעות מקומיות של המחלה, שעלולות לגרום לתסמינים שונים שלה. הכימותרפיה שבה לרוב נעשה שימוש דומה בהרכבה לנאופלזמות אחרות של תאי אפיתל קשקשיים, דוגמת פלטינום אנלוגס, אנתראציקלינים, כמו דוקסורוביצין, ואנטימטאבולים, כמו הפלואורוציל והקפציטאבין. ג'יי. די. היינסוורת' פיתח פרוטוקול, שכולל טאקסול וקרבופלטינום, יחד עם הפלואוריציל. זמן ההישרדות החציוני של מטופלים עם גרורות מרוחקות עומד על 8 עד 34 חודשים.
אפידמיולוגיה

בשנת 2002 מספר המקרים החדשים של סרטן פי-הטבעת הוערך בכ-30,400. מספר המקרים החדשים במדינות מתפתחות (15,900) היה דומה למספר המקרים החדשים במדינות מפותחות (14,500). כ-90% מהמקרים החדשים (27,400) הוערכו כמקושרים לנגיף הפפילומה האנושי (HPV).
אפידמיולוגיה > ארצות הברית

בשנת 2014 כ-7,600 מקרים חדשים של סרטן פי הטבעת אובחנו בארצות הברית (4,430 אצל נשים ו-2,630 בקרב גברים). מרבית המקרים הופיעו אצל מבוגרים, כאשר הגיל הממוצע עמד על שנות השישים המוקדמות. בשנת 2019, מספר מוערך של כ-8,300 מבוגרים יאובחנו בסרטן פי-הטבעת.
אפידמיולוגיה > הממלכה המאוחדת

סרטן פי הטבעת מוערך בכאחוז בודד מכלל מקרי הסרטן והמוות בממלכה המאוחדת. בערך 1,200 אנשים אובחנו בסרטן פי-הטבעת שנת 2011, ובכ-310 אנשים מתו כתוצאה ממנו בשנת 2012.
אפידמיולוגיה > ישראל

בשנים 2006–2007 שיעור ההאירעות של סרטן פי-הטבעת בקרב יהודים בישראל עמד על כ-0.25 גברים וכ-0.3 נשים ל-100,000 אנשים, בסרטן מסוג קרצינומה של תאי-קשקש, וכ-0.1 גברים וכ-0.05 נשים ל-100,000 אנשים באוכלוסייה לסרטן מסוג אדנוקרצינומה.
ראו גם

סרטן החלחולת (רקטום)
סרטן המעי הגס
לקריאה נוספת

Elderly LGBTs as Primary Caregivers in Unisexual Relations / להט"בים זקנים כמטפלים עיקריים בזוגות חד-מיניים, Shirly Alon and Yaacov Bachner, מגזין גרונטולוגיה וגריאטריה, 1/2, Special Issue: Family Caregiving (Part 1) / Published by: Israel Gerontological Society
סרטן פי הטבעת במדינות מפותחות: עליה בעומס המחלה
Anal Cancer 2016 (סרטן פי הטבעת 2016), Nicholas J. Petrelli, Surgical Oncology Clinics of North America, הוצאת Elsevier, ינואר 2017
עיט לוחם

| עיט לוחם |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטים
סוג:: עיט לוחם
מין:: עיט לוחם
שם מדעי
 Polemaetus bellicosus ‏גמלין, 1788
תחום תפוצה


עיט לוחם (שם מדעי: Polemaetus bellicosus) הוא העיט הגדול ביותר באפריקה והמין היחיד בסוגו.
תיאור

זהו עיט גדול מאוד, אורכו נע בין 76 ל-96 ס"מ, משקלו 3.1–6.2 ק"ג ומוטת כנפיו היא 188–260 ס"מ. לבוגרים חלקים עליונים, ראש וחזה חומים. החלקים התחתונים לבנים ומנוקדים בשחור. האברות המשניות חומות, האברות הראשיות חיוורות והן גם מפוספסות בשחור. הנקבה בדרך-כלל גדולה מהזכר ומנוקדת יותר ממנו. הצעירים חיוורים יותר וחלקיהם התחתונים לבנים לגמרי.
תפוצה

העיט הלוחם מצוי בכל אפריקה שמדרום לסהרה, בכל מקום בו יש שפע מזון ותנאי סביבה מתאימים לו. הוא אף פעם לא שכיח, אבל צפיפויות אוכלוסין גדולות יותר קיימות באפריקה הדרומית, במיוחד בזימבבואה ובדרום אפריקה. באופן כללי, הוא נפוץ יותר באזורים מוגנים כמו הפארק הלאומי קרוגר והפארק הלאומי קגאלאדי בדרום אפריקה או הפארק הלאומי אטושה בנמיביה.
בתי הגידול המועדפים עליו הם תת-מדבריות וסוואנות פתוחות. הוא נמנע מיערות סבוכים אבל הוא זקוק לעצים לקינון. גודל הטריטוריה של זוג מקנן היא מינימום 5 קמ"ר אך לרוב היא גדולה בהרבה ויכולה להגיע עד יותר מ-1,000 קמ"ר. השוני הזה הוא בגלל הבדלים בכמות המזון.
תזונה

תזונת העיט הלוחם משתנה בהתאם לזמינות הטרף. טרפם כולל עופות בגודל של חסידה אך גם עופות שוכני-קרקע בגודל בינוני כגון פרנקולינים, פניניות וחובות. בכמה אזורים יונקים מרכיבים חלק גדול יותר מתזונתו, עם מינים כגון שפני סלע, בבונים צעירים, ארנבות, נמיות, אימפלות צעירות וצביונים בוגרים. עיט לוחם נצפה טורף צביון במשקל 37 ק"ג. העיט תוקף גם חיות משק, כולל תרנגולות, טלאים ועזים צעירות, אבל הן אינן מהוות מרכיב חשוב בתזונתו.
עיט לוחם צד בזמן תעופה, כשהוא עף בסיבובים מעל הטריטוריה שלו, וצולל בזווית חדה כדי לתפוס את טרפו בהפתעה.
עיט זה הוא מבין הדורסים היחידים שתועדו צדים ילדים.
קינון

לעיטים לוחמים אין מעוף ראווה משלהם, אבל הם משמיעים צעקות רמות בעונת ההזדווגות. הם בונים את קיניהם בעצים אבל גם (בקארו בדרום אפריקה) על עמודי חשמל. הקן הוא מבנה ענק, שמשתמשים בו שנה אחרי שנה, קוטרו של הקן 2 מטר ועומקו 0.9 מטר. קצב התרבותם איטי – הם מטילים ביצה אחת כל שנתיים. הביצה מודגרת למשך 45 ימים, הגוזל פורח מהקן בגיל של כ-100 ימים ונשאר עם ההורים עוד חצי שנה עד שנה.
שימור

העיט הלוחם סובל מפגיעה על ידי הרעלה וירי, אבל גם איומים עקיפים, כגון התנגשות עם חוטי חשמל. עוד סכנה היא מאגרי מים שנבנים במקומות גבוהים, שבהם העופות יכולים לטבוע. בדרום אפריקה 20% מהאוכלוסייה נהרגה תוך שלושה דורות. באזורים בהם הוא בא במגע עם בני-אדם, אוכלוסיית העיטים קטנה, מפני שהאשימו אותם בהריגת חיות משק. במציאות, חיות משק מרכיבות רק חלק קטן מתזונתם. שימור העיטים תלוי בחינוך האיכרים, והגנה ישירה של אתרי הקינון.
הערות שוליים

↑  עיט לוחם באתר הרשימה האדומה של IUCN
↑  Daily Mail Online, Child is killed by an EAGLE in vicious attack in Ethiopia, Head Topics, ‏14 בספטמבר 2019
עלמן דבלתימה

שטחי מואב
עַלְמֹן דִּבְלָתָיְמָה או בֵּית דִּבְלָתָיִם הייתה עיר מקראית במואב, הנזכרת בתנ"ך, והיא אחת מתחנות בני ישראל בעת מסעם במדבר לאחר יציאתם מצרים.
אזכורים

העיר נזכרת לראשונה כאחת מתחנותיהם של בני ישראל בדרכם לארץ ישראל:
”וַיִּסְעוּ מִדִּיבֹן גָּד וַיַּחֲנוּ בְּעַלְמֹן דִּבְלָתָיְמָה.”
בקינתו של ירמיהו על ערי מואב נזכרות בזו אחר זו:
”וְעַל דִּיבוֹן וְעַל נְבוֹ וְעַל בֵּית דִּבְלָתָיִם.”
מכיוון שבספר במדבר נזכרות דיבון ועלמון דבלתימה יחד, סביר להניח שגם כאן בית דבלתים הנזכרת עם דיבון היא עלמון דבלתימה. במצבת מישע, מדבר מישע מלך מואב על הערים שבנה, ובין היתר מזכיר את "מהדבא. ובת. דבלתן ובת. בעלמען". לפיכך יש הסבורים שלמעשה מדובר בשתי ערים נפרדות: עלמון (בעלמען) ודבלתימה (דבלתן).
זיהוי

ככל הנראה, העיר נמצאה בין הערים דיבון ומידבא. יש המזהים את העיר עם שתי החורבות דלילאת אל-ע'רביה ודלילאת א-שרקיה, אם כי זיהוי זה אינו ודאי.
הערות שוליים

↑  ספר במדבר, פרק ל"ג, פסוק מ"ו
↑  ספר ירמיהו, פרק מ"ח, פסוק כ"ב
1 2 3  אנציקלופדיה מקראית - אוצר הידיעות של המקרא ותקופתו, כרך ו', עמ' 233.
↑  שורה 30.
| 0 | 1 | 2 |
| --- | --- | --- |
| קודמת: דיבון גד | נדודי בני ישראל במדבר | הבאה: הרי העברים |
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
עונת 1981/1982 בליגה הלאומית בכדורסל

| --- | --- |
 תאריך התחלה:  21 בספטמבר 1981 
 תאריך סיום:  מאי 1982 
 מספר משתתפות:  12
 זוכה:  מכבי תל אביב
 סגנית:  הפועל רמת גן
 מלך הסלים:  דורון ג'מצ'י (מכבי רמת גן)  26.8 למשחק
 http://basket.co.il
 → 1980/19811982/1983 ←
 
עונת 1981/1982 בליגה הלאומית בכדורסל  הייתה עונתה ה-28 של ליגת הכדורסל הבכירה בישראל. הליגה כללה 12 קבוצות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981. בעונה זו חזרה שיטת הפלייאוף. העונה הסדירה החלה ב-21 בספטמבר 1981 הסתיימה ב-15 במרץ 1982. לאחר העונה הסדירה 6 קבוצות עלו לפלייאוף בשיטות הטוב בשלושה משחקים. שלוש הקבוצות החזקות עלו לבית הגמר. העונה הסתיימה בניצחון של מכבי תל אביב בפעם ה-13 ברציפות.
לא היו ירידות בעונה זו עקב ההחלטה בתחילת העונה הקודמת להקפיא את היורדות והעולות בין הליגה הראשונה והשנייה למשך 2 עונות.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 22 | 22 | 0 | 2293 | 1845 | 448 | 44 | פלייאוף גמר |
| 2 | הפועל רמת גן | 22 | 19 | 3 | 2104 | 1771 | 333 | 41 | פלייאוף גמר |
| 3 | הפועל תל אביב | 22 | 18 | 4 | 2152 | 1902 | 250 | 40 | פלייאוף גמר |
| 4 | הפועל גליל עליון | 22 | 15 | 7 | 1910 | 1769 | 141 | 37 | פלייאוף גמר |
| 5 | הפועל עפולה | 22 | 14 | 8 | 1914 | 1854 | 60 | 36 | פלייאוף גמר |
| 6 | מכבי רמת גן | 22 | 11 | 11 | 1975 | 1846 | 129 | 33 | פלייאוף גמר |
| 7 | מכבי חיפה | 22 | 8 | 14 | 1972 | 2020 | 48- | 30 |  |
| 8 | בית"ר תל אביב | 22 | 8 | 14 | 1881 | 1967 | 86- | 30 |  |
| 9 | הפועל חולון | 22 | 7 | 15 | 1657 | 1867 | 210- | 29 |  |
| 10 | הפועל גן שמואל | 22 | 5 | 17 | 1719 | 1819 | 100- | 27 |  |
| 11 | הפועל חיפה | 22 | 5 | 17 | 1863 | 2087 | 224- | 27 |  |
| 12 | אליצור תל אביב | 22 | 0 | 22 | 1627 | 2320 | 693- | 22 |  |